## 

## **โรงเรียนสาธิตมหาวิทยาลัยราชภัฏสวนสุนันทา**

## **แผนการจัดการเรียนรู้กลุ่มสาระการเรียนรู้ คณิตศาสตร์** **ชั้นประถมศึกษาปีที่** 3

## **หน่วยการเรียนรู้** **4 การเปรียบเทียบจำนวน**

**เรื่อง** จำนวนนับไม่เกิน 100,000 **เวลา** 2 ชั่วโมง

**อาจารย์ผู้สอน** อาจารย์จารุณี ศุภชาต

............................................................................................................................................................................

**1. สาระสำคัญ**

จำนวนนับที่มีค่าไม่เกิน 100,000 สองจำนวนสามารถนำมาเปรียบเทียบได้ว่ามีค่าเท่ากันไม่เท่ากันมากกว่าหรือน้อยกว่า

**2. ตัวชี้วัดชั้นปี**

ค 1.1 ป. 3/1

ค 1.1 ป. 3/2

**3. จุดประสงค์การเรียนรู้**

1. เมื่อกำหนดจำนวนนับไม่เกิน 100,000 ให้สามารถเปรียบเทียบจำนวนและใช้เครื่องหมาย=, ≠, >, < ได้ (K)

2. ทำงานตามลำดับขั้นตอนสะอาดเรียบร้อยและส่งงานตรงกำหนดเวลา (A)

3. นำความรู้ไปใช้ในการเรียนวิชาอื่นและในชีวิตประจำวัน (P)

**4. สาระการเรียนรู้**

เปรียบเทียบจำนวนนับโดยใช้เครื่องหมาย =, ≠, >, <

**5. กระบวนการจัดการเรียนรู้**

**ขั้นนำเข้าสู่บทเรียน**

1. ทบทวนการเปรียบเทียบจำนวนนับสองจำนวนที่ไม่เกิน 100,000 โดยให้นักเรียนคนหนึ่งบอกจำนวนหนึ่งและให้นักเรียนอีกคนบอกจำนวนที่มากกว่าหรือเท่ากันโดยครูยกตัวอย่างทั้งจำนวนที่มีหลักเท่ากันและจำนวนที่มีหลักไม่เท่ากัน

2. นักเรียนช่วยกันร้องเพลงหนูเรียนด้วย

**เพลง หนู เรียน ด้วย**

เนื้อร้อง...ราตรี รุ่งทวีชัย ทำนอง...ให้หนูไปด้วย

พี่จ๋าพี่จ๋าพี่ พี่มาเรียนชั้นนี้ให้หนูเรียนด้วย

พี่จะเรียนวิชาคณิตฯ หนู ก็จะฝึกคิดให้สละสลวย

ถ้าให้หนูคิดเองก็ยิ่งดี หนูจะแสดงวิธีละให้พี่งงงวย


หนูจะตั้งใจเรียน จะคอยพากเพียร ให้ดีจริงด้วย

หากหนูไม่เข้าใจ มีปัญหาเรื่องใด คุณครูไปรอช่วย

จะได้คิดค้นทำเสียใหม่ ข้อนี้ทำอย่างไร จึงจะไม่งงงวย

**ขั้นกิจกรรมการเรียนรู้**

1. ให้นักเรียนช่วยกันสังเกตภาพลูกคิด 2 ภาพแล้วช่วยกันตั้งคำถามจากภาพที่นักเรียนสังเกตโดยผลัดกันถามตอบเช่นภาพสองภาพมีสิ่งใดเท่ากันจำนวนในภาพใดมีค่ามากกว่าเป็นต้น

2. ให้นักเรียนสังเกตจำนวน 2

จำนวนที่มีหลักไม่เท่ากัน

จำนวนที่มีหลักมากกว่าจะมี

ค่ามากกว่า

3. ให้นักเรียนสังเกตจำนวน 2 จำนวนที่มีหลักเท่ากันโดยเปรียบเทียบตัวเลขในหลักซ้ายมือสุดถ้าตัวใดมีค่ามากกว่าจำนวนนั้นจะมีค่ามากกว่าถ้าตัวเลขในหลักซ้ายมือสุดเท่ากันให้เปรียบเทียบในหลักรองลงมา

4. นักเรียนแบ่งกลุ่มกลุ่มละ 3–4 คนช่วยกันจัดลูกคิดแสดงจำนวนหลักเท่ากันโดยแสดงจำนวนที่มากกว่าจำนวนที่น้อยกว่าและจำนวนที่เท่ากับจำนวนที่ครูกำหนดให้

5. นักเรียนกลุ่มเดิมช่วยกันจัดลูกคิดแสดงจำนวนหลักไม่เท่ากันโดยแสดงจำนวนที่มากกว่าจำนวนที่น้อยกว่าจำนวนที่ครูกำหนดให้

6. นักเรียนศึกษาเนื้อหาในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปี ที่ 3 (บริษัท สำนักพิมพ์วัฒนาพานิช จำกัด)

7. นักเรียนทำใบกิจกรรมที่ 4 การเปรียบเทียบจำนวนในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3 (บริษัท สำนักพิมพ์วัฒนาพานิช จำกัด)

**ขั้นฝึกฝนผู้เรียน**

1. นักเรียนแบ่งกลุ่มกลุ่มละ 3–4 คน ช่วยกันทำบัตรจำนวนเพื่อใช้ในการเปรียบเทียบโดยเขียนจำนวนที่มีค่าไม่เกิน 100,000 แล้วนำมาวางคละกันโดยให้นักเรียนในกลุ่มผลัดกันหยิบครั้งละ 2 ใบ และแสดงการเปรียบเทียบโดยใช้บัตรสัญลักษณ์ =, ≠, > และ <

2. ครูมอบหมายงานให้นักเรียนเขียนแผนภาพที่มีค่าไม่เกิน 100,000 คนละ 1 จำนวน พร้อม เขียนค่าและคำอ่านของจำนวนเป็นภาษาไทยและภาษาอังกฤษ

**ขั้นการนำไปใช้**

1.สื่อสารเกี่ยวกับจำนวนที่มีค่าไม่เกิน100,000 ได้

2.นำความรู้ที่ได้ไปใช้ในการซื้อขายในชีวิตประจำวันได้

**ขั้นสรุปความคิดรวบยอด**

จำนวนนับที่มีค่าไม่เกิน 100,000 สองจำนวนสามารถนำมาเปรียบเทียบได้ว่ามีค่าเท่ากันหรือไม่เท่ากันมากกว่าหรือน้อยกว่าจำนวนที่มีหลักไม่เท่ากันจำนวนที่มีหลักน้อยกว่าจะมีค่าน้อยกว่าจำนวนที่มีหลักมากกว่าหรือจำนวนที่มีหลักมากกว่าจะมีค่ามากกว่าจำนวนที่มีหลักน้อยกว่าและจำนวนที่มีหลักเท่ากันให้เปรียบเทียบตัวเลขที่อยู่ในหลักซ้ายมือสุดของจำนวนที่นำมาเปรียบเทียบถ้าตัวเลขในหลักซ้ายมือสุดเท่ากันให้พิจารณาในหลักถัดไปตัวเลขใดมีค่ามากกว่าจำนวนนั้นก็จะมีค่ามากกว่าถ้ามีค่าเท่ากันอีกก็เปรียบเทียบตัวเลขในหลักถัดไปอีก

**6. สื่อ/แหล่งเรียนรู้**

1. บัตรสัญลักษณ์ทางคณิตศาสตร์ =, ≠, >, <

2. บัตรจำนวนเลขที่มีค่าไม่เกิน 100,000

3. แถบประโยคคณิตศาสตร์หลักลูกคิด

4. ใบกิจกรรมที่ 4 การเปรียบเทียบจำนวนในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 35. หนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3

**แหล่งการเรียนรู้เพิ่มเติม**

1. สารานุกรมไทยสำหรับเยาวชนในพระราชประสงค์ของพระบาทสมเด็จพระเจ้าอยู่หัว เล่ม 6

2. บุคคลต่าง ๆ เช่น ครู เพื่อน ผู้รู้ด้านคณิตศาสตร์

3. อินเทอร์เน็ตเกี่ยวกับการเปรียบเทียบจำนวน

**7. การวัดและประเมินผลการเรียนรู้**

**ด้าน ความรู้ (K)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตจากการซักถามการแสดง  ความคิดเห็นการให้ข้อเสนอแนะและการอภิปรายร่วมกัน | – แบบบันทึกผลการอภิปราย  – แบบบันทึกความรู้ | ผ่านเกณฑ์เฉลี่ย 3 ขึ้นไป |
| 2.สังเกตขณะปฏิบัติตามใบ  กิจกรรมที่4การเปรียบเทียบ  จำนวน | – ใบกิจกรรมที่4การเปรียบเทียบ  จำนวน | ผ่านเกณฑ์เฉลี่ย 3 ขึ้นไป |

**ด้านคุณธรรม จริยธรรม และ ค่านิยม (A)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมขณะทำงานร่วมกับกลุ่ม | – แบบประเมินพฤติกรรมขณะทำงานร่วมกับกลุ่ม | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการด้านคุณธรรมจริยธรรมและ  ค่านิยม | – แบบประเมินด้านคุณธรรม  จริยธรรมและค่านิยม | ผ่านเกณฑ์เฉลี่ย 3 ขึ้นไป |

**ด้านทักษะ/กระบวนการ (P)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมการสื่อสาร  การเชื่อมโยงหลักการความรู้ทางคณิตศาสตร์ | – แบบประเมินด้านทักษะ/  กระบวนการ | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการประเมินด้านทักษะ/กระบวนการ |

8. **บันทึกหลังการจัดการเรียนรู้**

1. ปัญหา/อุปสรรคในการจัดการเรียนรู้............................................................................................................................................................................ ............................................................................................................................................................................ ............................................................................................................................................................................

2. แนวทางการแก้ปัญหาเพื่อพัฒนาการจัดการเรียนรู้ ........................................................................................................................................................................................................................................................................................................................................................ ............................................................................................................................................................................

ลงชื่อ ..........................................................

(อาจารย์จารุณี ศุภชาต) ผู้สอน

**9.** การตรวจปรับปรุงแก้ไขและข้อเสนอแนะของผู้ตรวจ

............................................................................................................................................................................

............................................................................................................................................................................

............................................................................................................................................................................

ลงชื่อ ..........................................................ลงชื่อ ..........................................................

(อาจารย์...................) ผู้ตรวจ

**แนวทางบูรณาการ**

ภาษาไทย  ตอบคำถามเกี่ยวกับการเปรียบเทียบจำนวนที่ไม่เกิน 100,000

วิทยาศาสตร์  เปรียบเทียบข้อมูลจากภัยธรรมชาติที่ส่งผลต่อสิ่งมีชีวิตในโลก

สังคมศึกษาฯ  รวบรวมข้อมูลเกี่ยวกับทรัพยากรธรรมชาติที่ยังเหลือและมีอยู่ใน

ปัจจุบัน

สุขศึกษาฯ  จัดทำสถิติการเกิดอุบัติเหตุหรือเปรียบเทียบสถิติการเกิดอุบัติเหตุ

ศิลปะ  วาดภาพแสดงการเปรียบเทียบจำนวนสองจำนวน

ภาษาต่างประเทศ  ร้องเพลงและเล่นเกมเกี่ยวกับการเปรียบเทียบจำนวน

การงานอาชีพฯ  ประดิษฐ์ของเล่นที่ใช้ในการเปรียบเทียบจำนวนไม่เกิน 100,000